Skal jeg vende mig eller hvad?
Jeg begyndte som mafiareporter på Fox 29 i 1994
og brugte meget tid på Joey Merlino.
Merlinos prøveløsladelse er forbi, men ikke hans tid i rampelyset.
En fra Merlino-banden fik fingrene i en stjålet Lamborghini.
Merli… Der kommer en lastbil.
Joey Merlino får overskrifter, fordi han er en ung slyngel.
Han klæder sig godt og fører sig frem.
Han er kæphøj.
Hvordan er det at være løsladt?
-Godt. Vi skal til Disney World. -Til Disney World?
Når han gik ind i et rum, indtog han det.
Når han gik på natklub, flyttede køen sig, fløjlsrebene blev åbnet,
og ind kom Joey Merlino.
Joey blev lidt af en kendis.
Joey var ikke bange for kameraer eller journalister.
I diskussioner fik han ofte det sidste ord.
Engang sagde jeg: "Vi hører, der er en pris på dit hoved."
Dusøren er en halv million dollars.
Han holdt en kunstpause og sagde…
For en halv million ville jeg dræbe mig selv.
Det er klassisk.
Han kan manipulere gaderne og medierne,
og som gangster er han snu.
Hvis nogen havde forudsagt, at du dagen før thanksgiving
ville give 500 kalkuner væk, troede du det så?
Ja.
Medierne elsker idéen om en don i nabolaget…
TIDL. FBI-AGENT
…som tager sig af de lokale.
Det er en god historie, der sælger aviser.
MERLINO GIVER HJEMLØSE EN JULEFEST
Men for FBI var han gangster, ikke filantrop.
Og han måtte stoppes.
Hjemløse børn har ingenting.
Jeg giver altid til folk. Det gør mig ikke til skurk, vel?
MOB WAR: PHILADELPHIA MOD MAFIAEN
Jeg startede som uniformeret politibetjent
med en hundemakker.
Det var faktisk sjovt at være ude på gaden og jagte skurke.
Men jeg kom ind i FBI for at efterforske organiseret kriminalitet.
Efter at Stanfa kom i fængsel,
herskede der enorm bekymring
for Merlino og de unge rebeller i gaderne.
Ulovlig bookmaker- og lånevirksomhed,
narkohandel og drab.
Og det var op til mig og mit hold
at foretage anholdelser og få dem væk fra gaden.
Vi havde aktiver, som fulgte efter Joey konstant.
De prøvede at skaffe informationer om, hvor Joey skulle hen,
hvem han omgikkes med, og hvis de kunne, hvad han lavede.
Problemet var, at Joey Merlino ikke ville tilbage i fængsel.
TIDLIGERE EFTERFORSKER
Det vil ingen. Så han var ret svær at overvåge.
9-5-7.
De lever med spejlene, kigger altid i bakspejlet eller sidespejlet.
Han kører i sin bil, foretager et drastisk sving,
og drejer man med, ved han, at man følger efter ham.
Joey blev svær at fange og overliste.
Joey var altid ti skridt foran alle.
Meget er intelligens, og meget er held.
TIDL. HÅNDLANGER
Men en blanding gør én farlig.
Mit hold og jeg sammensætter en RICO-sag.
Vi tror, Merlino er involveret
i en afpresningspræget, korrupt organisation.
Først skal vi bevise, der er en organisation.
Derpå, at den er korrupt, grundet kriminalitet.
BEVIS PÅ ORGANISATION BEVIS PÅ KRIMINALITET
Vi gjorde ikke store fremskridt med at skaffe intern viden.
Det blev besluttet at filme,
hvem der kom og gik fra Avenue Cafe.
Avenue Cafe var Joeys lille stamsted…
TIDL. ASSOCIERET
…hvor han solgte cigarer m.m.
Vi spillede kort eller terninger i baglokalet.
Det var et sted, hvor fyre pjankede og drillede hinanden.
Det var kun til det.
Bare fordi det er et tilholdssted, planlægges der ikke forbrydelser.
Joey og hans kumpaner gik ind og ud hver dag.
Angelo Lutz, Danny D'Ambrosia, Stevie Mazzone, George Borgesi.
Listen fortsætter.
Kameraet på Avenue Cafe hjalp os med at forstå,
hvem Joey omgikkes med og hvor ofte.
Til en RICO-sag skal man etablere, at der er en organisation.
Og at vise, at han er chefen,
og at nok folk anerkender og respekterer det,
var det vigtigste bevis.
Men vi fik ikke bevis på forbrydelser. Det var meget udfordrende.
Det var fyre, som voksede op sammen,
blev straffet sammen, gik i skole og til fest sammen.
De oplevede død i familien, og de gennemgik det sammen.
Det bånd var sådan her. Det kunne staten aldrig bryde.
Joey Merlino og hans bande…
De vidste, hvad der havde ført til,
at andre familiemedlemmer før dem kom i fængsel.
Og det lærte de af.
De sørgede for at være sikre, når de talte om forretninger,
og hvem de talte med.
TIDL. JOURNALIST
FBI blev vilde med idéen om et samarbejdende vidne.
En gangster på deres side.
Og på det tidspunkt forsøger FBI at henvende sig til Ron Previte.
Previte havde arbejdet på kasinoer i Atlantic City som sikkerhedsvagt.
Til sidst blev han fyret for at stjæle.
Han blev anholdt af New Jersey-politiet for trusler og afpresning.
Du har beskrevet dig selv som almenpraktiserende forbryder.
Hvad mente du med det?
Jeg har aldrig specialiseret mig i noget, men har givet mig af med lidt af hvert.
Vi prøvede at gøre ham til samarbejdende vidne.
Jeg arbejdede for anklagemyndigheden
og havde ingen illusioner om Ron Previte.
TIDLIGERE ANKLAGER
Han var gennemført kriminel.
Men vi kunne bruge ham til at skaffe beviser mod Joey Merlino.
Jeg mødtes med Previte lige uden for Hammonton i South Jersey.
Og da han kom ind, tænkte jeg, at han var en meget stor mand.
Previte var hård i filten.
Han var lidt barsk. Han var gadetypen.
Han var en typisk gangster.
Vi tilbød ham en kontrakt, som vi syntes var rimelig,
2.000 dollars hver uge til gengæld for, at han bar aflytningsudstyr
og samlede beviser under vores ledelse
om Philadelphia-mafiaens forskellige aktiviteter.
Hans liv ville være i fare.
Han vidste det. Vi vidste det.
Men han gik med til det.
Hvorfor?
Fordi han ikke ville i fængsel, og han gjorde alt for penge.
Men problemet var,
at Previte og Merlino ikke var særligt nære venner.
Merlino var lidt forsigtig omkring Previte.
Der var forhindringer, vi skulle overvinde.
Joey stolede ikke på Ron Previte. Det gjorde ingen.
Hvis man har set nogen, man ikke kan stole på, er det ham.
Men folk forhandlede med Ron Previte, fordi de så muligheder.
Ron Previte er fidusmager. Han kan manøvrere.
Og for Joey Merlino handlede alt om penge.
Målet var at give Previte adgang til Merlino
og vinde Merlinos tillid gennem hyldest og respekt.
Det var det vigtigste for Joey.
Penge og det at være nogen.
Vi gav Ron et Rolex Submariner-ur
med diamanter omkring skiven
til at give Merlino som gave for at vise ham respekt.
Joey faldt pladask for lokkemaden.
Merlino inviterede Previte til at tale om forretninger.
Det føltes, som om vi endelig var på rette vej.
Og det fik FBI til at ansætte flere på holdet.
Jeg kom til Philadelphia på holdet for organiseret kriminalitet.
TIDLIGERE FBI-AGENT
Jeg var 27 år, min første dag i FBI, og det var som at gå ind i en film.
En af agenterne siger: "Vi skal se Previte.
Han skal mødes med Joe Merlino. Lad os få lytteudstyr sat på ham."
Titcombe var helt ny. Det ville more ham at sætte udstyr på Ron Previte
og se, at det her ikke var undervisning på politiskolen.
Det var vores hverdag.
Jeg går ind og ser ham i badekåbe og boksershorts.
Og han har et skridtbind på.
Ron var næsten to meter, Han vejede cirka 150 kilo og var skaldet.
Han står sådan her med åben badekåbe. "Hvem er den knægt?"
Jeg satte tape fra hans navle til hans bryst,
satte optageren i skridtbindet og så mig omkring. "Er det her virkeligt?
Fungerer det sådan? Spøger I med mig?"
Sådan er FBI vel.
Ron skal mødes med Merlino på Avenue Cafe.
Og de begynder at tale om forretninger.
Og den mistillid Merlino havde til Previte var aftagende.
Previte sidder til mødet med fødderne oppe på et skrivebord.
Han kigger ned.
Og han ser noget af lytteudstyret, dinglende ud af sit bukseben,
hvor alle, der ville, kunne se det.
Det er utroligt risikabelt,
for hvis de opdager, at han samarbejder, vil de prøve at dræbe ham.
Uden tøven
krydsede han benene, satte fødderne i gulvet
og skjulte det helt.
Det kræver nerver af stål at gøre sådan noget.
Til sidst i mødet siger Merlino,
at de har fået fingrene i en last af stjålne cykler og modermælkserstatning
og spørger Previte, om han kan sælge det.
De havde folk, der brød ind ved jernbanen i South Philadelphia og stjal containere.
De vidste ikke, hvad der var indeni. De spændte bare en trailer for og kørte.
Aftalen blev udført.
Previte kom til Merlino med en konvolut. "Her er din andel."
Nu er det etableret, de kan gøre forretninger sammen.
Nu er det Merlino, der pålægger Previte at købe stjålne varer.
Det kan nu krydses af, så Merlino og andre kan blive dømt…
STJÅLNE VARER
…for at være involveret i en korrupt gangstervirksomhed.
Det var et godt resultat.
Merlino stolede mere på Previte.
Det var kun et spørgsmål om tid, før Merlino betroede Previte med noget større.
Ron mødes med Joey Merlino en dag og kommer efter mødet
og fortæller, at Joey præsenterede ham for "sin fyr" i Boston.
Bobby Luisi.
Bobby er en stor kanon i mafiaen.
Bobby har en fortid med narko.
Bobby Luisi var kendt for narkosalg.
Og vi mente, han stadig solgte det.
Hvorfor vil Merlino have, Previte forhandler med Luisi?
Fordi Luisi kan sælge kokain.
Hvorfor er det vigtigt? Fordi Merlino vil tjene på det.
Da Joey præsenterede ham,
svarede Previte Joey med en strategisk genistreg:
"Fedt. Jeg har også en fyr i Boston."
Det gav os en mulighed for at introducere en hemmelig agent.
John Terry ringede.
TIDLIGERE HEMMELIG AGENT
"Vi har en oplagt mulighed.
Vi har chance for at rejse en sag mod Luisi i Boston og Merlino i Philadelphia."
Det er to magiske navne for FBI.
Adrenalinen pumpede, og jeg sagde: "Ja.
Hvor melder jeg mig til?"
Idéen er, at Luisi sælger kokain til Mike McGowan,
og Luisi skal give en portion af indtægterne til Merlino.
Så det forbinder Merlino til narkosalget til McGowan.
Dækhistorien er, at Mike er en import-eksportmand,
som er kodesprog for: "Jeg kan sælge stoffer og stjålne varer."
Det kan blive til alt, man ønsker, det skal være.
Jeg har et firma i Logan Lufthavn. Det irske internationale kontor.
Og fordi jeg skulle være involveret i irske varer,
var der fyldt med irske flag, dukker og lykkealfer.
Jeg blev så træt af irske ting.
Da vi forberedte os på det første møde, havde teknikholdet været på mit kontor
og installeret lytteudstyr og video,
og kameraet var placeret bag skrivebordet i et ur.
Vi kan optage video direkte af gangsterne.
Meget tydeligt og nemt at identificere, hvem de er.
Og lyden med. Man får ikke ofte sådanne muligheder.
Det første møde var en stor dag,
for jeg gik nærmest til prøve hos dem.
Og hvis jeg havde kikset prøven, var vi færdige i Boston på én dag.
Hvis det første møde ikke lykkes, er den hemmelige mission slut,
og der er en stor risiko for, at Previte og Mike McGowan bliver såret eller dræbt.
-Den burde vende den anden vej… -Ja.
Man går balancegang uden sikkerhedsnet.
Én svipser, og man er dødsens.
Jeg har et firma. Det er legitimt import-eksport.
Ron har været forbi af og til.
Vi indgik et par handler i sidste måned, som var til gavn for os begge.
Jeg skal overbevise dem om, at jeg arbejder godt med Previte,
tjente meget til ham i Philadelphia og kan det samme i Boston.
Arbejd med ham. Uanset hvad er det ham, I forhandler med.
Uanset hvordan han gør det. Okay?
På det tidspunkt bad Luisi og Previte mig
om at forlade rummet, så de kunne tale privat.
-Skal du ikke spise? -Jo.
Lad mig tale med mine venner.
Jeg var meget nervøs.
Man har tusindvis af tanker i hovedet.
Han er paranoid og bange. Han er nervøs. Han er…
Nogle gange er paranoia godt.
De talte i fem minutter,
og så kom jeg ind igen.
Og så siger han…
Du er med os. Du skal ikke bekymre dig.
"Du er med os."
I mafiaen er "du er med os" en meget vigtig udtalelse.
Han siger: "Du skal arbejde for mig under min beskyttelse."
Indeni tænkte jeg: "Bum."
Det kunne ikke være gået bedre.
Nu skal der gang i den og laves nogle aftaler.
Mike var nu en af dem, og vi gjorde store fremskridt.
Hvordan går det?
Du ved, det samme lort.
Vi kan gå videre til næste fase,
som er at præsentere kokainaftalen.
Bobby, jeg ringede rundt. Jeg kender en fyr, der har diamanter.
Nå, diamanter.
Han siger, de er 60.000-70.000 værd.
Jeg sagde til Luisi, at han, som havde givet mig diamanterne,
ikke ville bytte dem til kontanter, men til kokain.
Det er det første parti. Det er omkring 16.000.
Og han vil have tre klodser.
-Ville han bytte? -Han vil bytte.
Han vil bytte.
Han vil have tre klodser for diamanterne.
Tre klodser er gadeslang for tre kilo kokain.
Må jeg tale med dig kort?
Vi havde problemer.
Jeg fulgte efter ham til en trappeopgang.
Du må forstå, at de sidste tre år
har jeg mistet rigtig mange mænd til det.
Det svækkede mig meget. Er du med?
Og jeg vil ikke have noget med det at gøre.
Det møde er afgørende,
og hvis det ikke virker, er der meget på spil.
-Jeg kender risikoen. -Ja.
Jeg ved, det er farligt at blive taget med.
Men jeg har hvide ude i forstæderne, der vil have skidtet.
Gør, hvad du vil, og Gud velsigne dig.
Jeg håber, du tjener en million dollars. Jeg vil bare ikke være med.
Det var en dårlig dag.
Aftalen blev ikke indgået.
Vi arbejder hårdt på at få det til at ske,
men hvis jeg ikke kan gøre mit arbejde, er vi færdige.
Kokainaftalen sker ikke.
Det er et stort, sort hul i operationen.
Så arrangerede Previte et trevejsopkald
mellem Luisi i Boston og Merlino i Philadelphia
for at få handlen tilbage på sporet.
Alle jetonerne blev skubbet ind på midten af bordet til det ene møde.
Hallo?
-Hej, makker. Hvad sker der? -Hvad så der?
Vent. Jeg skal ringe til den anden.
Hallo?
-Hej, makker. -Ja.
-Hvad sker der? -Hvad så?
Jeg har vores ven på linjen.
-Ja? Ja, makker. -Ja.
Gør, hvad du kan gøre for den fyr, ikke?
Ja. Det er, sådan det bliver.
Gør, hvad du kan gøre for den fyr, ikke?
"Gør, hvad du kan for den fyr."
Den fyr er vores hemmelige agent, Mike McGowan.
Ved at sige det har Joey Merlino godkendt narkohandelen.
Det er kodesprog,
men meget tydeligt sprog for FBI-agenter og gangstere.
Merlino gav grønt lys til narkohandelen.
Joey er med sine egne ord nu involveret.
Vi har telefonopkaldet den 28.
Og den 30. april sidder jeg på mit kontor,
og det banker på døren.
Og der står en fremmed.
Han siger, han blev sendt af Luisi.
Trafikken var brutal.
Da han præsenterede sig, var det som Bobby Carrozza.
Og jeg genkendte straks navnet på grund af hans far,
som også var i mafiaen.
-Vi ses om en time. -Okay.
-Okay? -Farvel.
Okay, farvel.
Okay.
En skam, du har det skide vindue.
Han kommenterer på vinduet.
Han er forsigtig.
Og han lægger mappen på mit skrivebord
og åbner den.
-Må jeg give dig dem? -Ja.
Hvad siger du så?
Der er to pakker deri. To kilo kokain.
Det må være din kode. Betyder 215 noget for dig?
215, Philadelphia.
Der står 215 på dem begge.
215 er områdenummeret for Philadelphia.
Som FBI-agent vil jeg sige,
det er ligesom at sætte Joey Merlinos underskrift på de kilo.
Det er tydeligvis ikke første gang for dig.
Du er god at handle med.
-Ja. -Det gik godt.
Vi kommer til at arbejde godt sammen.
Det hele er på video.
Kokainen udveksles, handelen er fuldført og afsluttet.
Men det ville ikke være nok alene.
Overvågningsvideoen havde potentialet til at være et fældende bevis.
Men Luisi håndterede ikke stofferne eller pengene selv.
Så der var stadig ikke nok til at forbinde prikkerne.
I Philadelphia
var der uopklarede, alvorlige forbrydelser,
som vi prøvede at skaffe informationer om…
HVEM DRÆBTE ANTHONY TURRA?
PROF HENRETTELSE
…for at se, om Joey Merlino var involveret i dem.
MAFIADRAB, ET BUDSKAB?
Vi fik oplysninger om hans mangeårige mafiamedarbejder, Ralph Natale,
som var ude af fængslet efter at have afsonet 15 år for en narkodom.
Natale og Merlino blev indkvarteret sammen i fængslet.
De lagde en plan om at overtage Philadelphia-mafiaen.
Joey Merlino var faktisk under Ralph Natale.
Ralph Natale fik velsignelsen fra de fem familier
til at overtage efter Stanfa.
Men Joey Merlino
var den egentlige magt.
Må jeg spørge dig om Joe?
Joe er en god, pålidelig, ung mand. Mere siger jeg ikke.
Hvis jeg var i problemer eller knibe, kunne jeg regne med Joe Merlino.
Ralph Natale er bossen, og Joey Merlino er hans højre hånd.
Men som enhver anden marionet trækker Joey i trådene bag Ralphs ryg.
Og han var ikke loyal over for Joey.
Mens vi holdt øje med Merlino,
bragte jeg 18 på hinanden følgende aflytningserklæringer i stand
for at udspionere Ralph Natale.
Som teknisk agent
er man en legaliseret indbrudstyv.
Så hvis nogen kommer ind, ved man aldrig, hvad der kan ske.
TIDL. FBI-AGENT
Ralph Natales lejlighed
var i et højhus.
Han var på øverste etage. Penthouselejligheden.
Ralph var i Atlantic City, og de forventede, han var der hele natten.
Vores job var at bryde ind i hemmelighed og plante mikrofoner i hans stue.
Låseholdet formåede at åbne døren.
Og en kat stilede lige mod døren.
I sidste øjeblik fik en af låsemændene standset katten.
Ellers skulle vi jagte den i hele bygningen.
Det havde været skidt.
Vi er derinde og placerer mikrofonerne.
Og overvågningsagenten siger:
"I skal væk derfra.
Natale er på vej tilbage."
Vi har ikke meget tid.
Alle stoppede og begyndte at rydde op.
Vi skulle ud derfra, før han nåede hjem.
Vi opsamlede nogle bidder af samtaler ved hjælp af aflytning.
Vi fandt ud af,
at Natale og hans svigersøn lavede og solgte metamfetamin.
Lyden implicerede ikke Merlino,
men det var en vigtig udvikling.
Vi besluttede at anholde Natale på det tidspunkt.
I dag anholdt FBI La Cosa Nostra-bossen, Ralph Natale fra Philadelphia,
denne gang for en metamfetaminsammensværgelse,
der involverer fem andre ansete lokale gangstere.
Ralphs involvering i metamfetamin er en dødsdom for ham.
Han er dømt narkohandler. Han skal i fængsel i længere tid, end han lever.
Så det var en strategisk beslutning fra vores side at sikre, at vi sår frøene,
at han vidste, at hvis han ville tale om et muligt samarbejde,
så lyttede vi.
Men han havde viet sit liv til mafiaen,
og han ville ikke sladre.
Så presset på at komme efter Merlino blev øget betydeligt.
Vi ville have og havde brug for mere.
Så nu var det op til Mike McGowan.
Anklagemyndigheden var ikke tilfreds med,
at vi havde bundet Luisi til kokainaftalen,
selvom han arrangerede det, og vi havde telefonopkaldet.
Men jeg måtte også sige,
at det var umuligt at få Luisi til at røre ved kokainen.
Sådan tænker de her bosser.
Hvis de ikke rører ved den, er de okay.
Og planen var nu, at hvis vi kunne få mere kokain,
skulle jeg betale Luisi direkte.
-Jeg taler i telefonen. Jeg kommer straks. -Okay.
Den dag var jeg på mit kontor, og ligesom Carrozza i april
bankede det på døren.
Det er Tommy Wilson, en af Luisis kumpaner.
-Jeg tog med tog. -Hvordan har du det?
Godt. Jeg er ved at dø.
-Nogle problemer? -Nej, slet ikke, Mike.
Wilson havde en papirspose med,
og der var endnu et kilo kokain i.
-Det er den gode, ikke? -Jo.
Din køber burde være glad. Jeg tror, det er god kokain herfra.
Han kommer ind på kontoret, tager et kilo kokain op af tasken
og lægger det i tasken, som Mike gav ham. Det er hævet over enhver tvivl.
-Kommer Bobby? -Nej.
For jeg må tale med ham.
Vi ville sikre os, at Luisi var direkte knyttet til den her levering.
Så da Luisi ringede,
sagde jeg, at jeg ikke stolede på Wilson med pengene.
Han skulle mødes med mig uden for mit kontor.
Specialagent Robert Callen.
Vi er i nærheden af 171 Milk Street.
Klokken er omkring 14.05.
Videooptagelse af en hemmelig agent
i krydset mellem Milk og India Street i Boston, Massachusetts.
Mike kom tidligt.
Som hemmelig agent ville han sikre sig, at han kunne være tryg.
Det er et ideelt sted. Der går folk omkring.
Ingen ser os.
Inden for en time kom Luisi spadserende hen ad gaden.
Det er vores eneste chance for at få Luisi til at tage narkopenge.
Lige da jeg gav ham de 24.000…
…blokerede en varevogn for overvågningsposten,
så jeg trak pengene tilbage.
Da vognen var kørt,
betalte jeg ham.
Og det ses krystalklart.
Cirka klokken 14.10
forlader Bobby Luisi stedet efter afhentning
fra en hemmelig agent i en Dodge-pickup.
Det bliver ikke bedre. Et home run.
Vi havde ham.
NARKOHANDEL
Nu havde vi Luisi på bånd, der tog kokainpenge.
Anklagemyndigheden besluttede, at der var nok beviser til en sag.
Vi havde beviser på alvorlige forbrydelser,
gangstervirksomhed, narkohandel,
og nu er det endelig tid til at anholde Joey Merlino.
Kl. 7.00 i morges kom FBI-agenter til en lejlighed på 1. sal
og anholdt 37-årige Joey Merlino.
Skriv i din avis, at de gav mig en kendelse uden noget på.
-Er du i familie? -Jeg er moderen!
-Moderen? -Forsvind!
Han var væk fra gaden,
tilligemed flere af hans medarbejdere og kumpaner,
der udgjorde hierarkiet i Philadelphia-mafiaen.
Vi er her for at meddele anholdelsen af 11 personer,
inklusive Joseph Merlino,
efter en langsigtet, intensiv efterforskning af Cosa Nostras aktivitet.
Merlino og tre andre planlagde angiveligt at distribuere kokain,
og kokainen blev distribueret til en person, der faktisk var FBI-agent.
Mafiaens skygge havde hængt over Philadelphia i lang tid.
TIDL. FBI-INSPEKTØR
Måske var det tid til at se lyset.
Det var ret stort.
Merlino skulle endelig stilles for retten.
Efter Merlinos anholdelse
fik jeg besked på at komme til Camden Countys retsbygning.
Ralph Natale blev ført ind i et af vidnerummene.
Han sagde, at han ville samarbejde.
Det var et utroligt øjeblik.
Ralph Natale var den første siddende mafiaboss
i den amerikanske mafias historie,
der kom ind for at samarbejde.
Og vi accepterede hans samarbejde.
Ralph Natale indså, at hvis han blev dømt for denne narkosag,
ville han få en dom,
som ville gøre det svært for ham at slippe ud af fængslet.
At Natale samarbejder, er nok den værst bevarede hemmelighed i verden.
Ifølge politiet siger Natale en masse.
STIKKERKONGE?
Han taler om mafiadrab og andre mafiaaktiviteter.
Ralph, stikkeren, forræderen. Det var kvalmende.
NATALE SLÅR EN HANDEL AF
Gudskelov var han ikke med i Vietnam.
Han ville have prisgivet hele USA.
Det går over min forstand.
Jeg sad inde i over 32 år og overvejede aldrig at blive stikker.
Og jeg kan ikke fordrage dem.
Der er mange stikkere nu, og de har alle podcasts.
Da vi omvendte Ralph, kunne vi tilføje drab og drabsforsøg
til anklagerne mod Merlino og hans bande.
Nu skal vi bevise, hvad vi hævder, de gjorde,
foran et nævningeting på 12 personer, som ikke aner noget om det.
-Ikke snuble. -Joey, hvordan går det?
Stanfa-retssagen var stor, men den her var endnu større.
Masser af medier.
Hvordan har du det i dag?
-Har du noget at sige? -Nej.
Det var svært at få en siddeplads.
Fordi mafiaboss Ralph Natale skulle vidne
mod Joey Merlino og hans bande.
Ralph blev ført op på vidneskranken.
Nu var udfordringen at tage vidneudsagnet,
så nævningene ville tro på ham.
Var du medlem af en kriminel organisation?
Ja, det var jeg.
-Hvad hed den organisation? -La Cosa Nostra.
Og hvad er La Cosa Nostra?
Cosa Nostra er en nedstigning til helvede.
Og om det var afpresning, en dragt prygl
eller et mord,
når man stiger i graderne og bliver boss,
bestemmer man over alt og alle.
Det må så være Joey Merlino.
Den 65-årige Natale indrømmede, at han skød to mænd ihjel.
Han siger, han gik i komplot med andre gangstere om at dræbe seks til.
Natale fortalte detaljeret om sin egen mafiaindvielsesceremoni.
Det var ingen ringere end Joey Merlino,
som lod aflægge mafiaens hemmelige ed.
Ralph Natale var en brik i et puslespil.
Men man skal bruge hele billedet for at dømme.
Med Mikes videobånd
og Prevites lytteudstyr mente vi, at vi havde nok.
Nu måtte vi vente, indtil de kom tilbage med en dom.
Retssagen tog fire måneder, og da nævningene kom tilbage med dommen,
ville jeg kalde det overraskende.
Joey Merlino, den selvsikre, unge mafiaboss,
er på vej i fængsel i aften, men ikke på livstid.
Nævningetinget afviste utroligt nok drabs- og narkohandelanklagerne
og dømte Merlino og hans kolleger for gangstervirksomhed.
Joey blev dømt for afpresning, ulovlig lånevirksomhed og hasardspil,
men ikke for drabene, drabsforsøg eller stoffer.
De tabte narkohandelanklagen, fordi Joey var for vag på båndet.
-Gør, hvad du skal gøre for ham. -De vidste ikke, hvad Joey mente.
Hvor på båndet talte han om kokain?
Joey gik fri fra narkosagen, selvom hans kumpaner i Boston blev dømt.
Nævningene afviste vidneudsagnet fra mafiaboss-informanten, Ralph Natale,
da de frikendte Merlino og hans seks medtiltalte
for 11 mafiadrab eller drabsforsøg.
Ralphs kriminelle fortid belastede ham.
Han stod over for livstid,
og nævningene følte, han ville sige alt for at undgå det.
Dommen tydede på det.
Vi var skuffede over ikke at få drabs- og narkoanklagen.
Men Joey Merlino og andre fik fængselsdomme på op til 14 år.
Og byen var mere sikker med Merlino bag tremmer.
Alle bosser er døde eller i fængsel. Så enkelt er det.
Og det skal fortsætte.
Vi efterforsker fortsat organiseret kriminalitet,
og vi fortsætter med at retsforfølge.
Det, politiet opnåede i den periode,
var det ene efter det andet,
en sejr for ordensmagten mod organiseret kriminalitet.
Og hver dom gjorde forbryderfamilien mindre.
Eksisterer mafiaen stadig i dag? Ja, det gør den.
Har den samme indflydelse og tjener det samme?
Begår de den samme vold og drab, de plejede?
Nej.
I 1990'erne ryddede FBI Philadelphia-mafiaens lederskab af vejen
samt flere mafiosoer og kumpaner.
Philadelphia-mafiaen blev decimeret og har aldrig været den samme.
RALPH NATALE BLEV DØMT TIL 13 ÅRS FÆNGSEL
FOR NARKOHANDEL, GANGSTERVIRKSOMHED OG BESTIKKELSE.
HAN AFSONEDE SEKS ÅR OG DØDE I JANUAR 2022 I EN ALDER AF 86.
JOEY MERLINO AFSONEDE 11 ÅR AF SIN 14-ÅRS DOM.
HAN BLEV LØSLADT I 2011.
FBI HOLDER STADIG ØJE MED HAM.
Tekster af: Laura Marie Klindt Nielsen